# data[].attributes.body
แสดงความคิดห็น
เครื่อง PCR เป็นเครื่องวัดค่าการแม่นยำจากการอ่าน มีลักษณะเป็นเครื่องขนาดเล็ก พกพาสะดวก สามารถวัดเชื้อโควิดจากมนุษย์ สัตว์ หรือเชื้อโรคจากสภาพแวดล้อม ถือว่าเป็นเครื่องที่ดีมากๆสำหรับทุกคนในประเทศ เพราะเราสามารถรู้เชื้อได้เลย ในเวลา15นาที ไม่ต้องไปเสียเวลาตรวจเชื้อแถมต้องเสียเงินเยอะ แค่เรามีตัวนี้ก็สามารถรู้ได้เลยทันที

# data[].attributes.headline
นายทินภัทร จันทร์พราหมณ์ ม.6/2 เลขที่11

# data[].attributes.subject
นายทินภัทร จันทร์พราหมณ์ ม.6/2 เลขที่11

# data[].attributes.body
รู้สึกว่าข่าวนี้มีประโยชน์มากๆ เป็นประโยชน์ต่อคนอ่านมากๆ ในขณะที่ธุรกิจและประเทศต่างๆกำลังรับมือกับภาวะ new normal หรือความปกติในรูปแบบใหม่ การพัฒนาทางเทคโนโลยีจะมีความสำคัญมากขึ้นต่อการทำงานและชีวิตประจำวัน จะมีนวัฒกรรมที่จะช่วยให้คนรอดพ้นจากภัยโควิดแล้ว

# data[].attributes.headline
นางสาวสุฑามาศ เจริญยา ม.6/2 เลขที่ 2

# data[].attributes.subject
นางสาวสุฑามาศ เจริญยา ม.6/2 เลขที่ 2

# data[].attributes.body
แสดงความคิดเห็น ข่าวนี้มีประโยชน์กับเหตุการณ์ปัจจุบันตอนนี้มากๆ เพราะแต่ละครัวเรือนต่างหาวิธีรับมือกับโรคโควิด-19 จนตอนนี้เริ่มมีเทคโนโลยีที่พร้อมรับมือแก้ปัญหากับโรคนี้

# data[].attributes.headline
นางสาวเพ็ญผกา บุญส่ง ม.6/2 เลขที่ 7

# data[].attributes.subject
นางสาวเพ็ญผกา บุญส่ง ม.6/2 เลขที่ 7

# data[].attributes.body
แสดงความคิดเห็น  เป็นข่าวที่มีประโยชน์ในตอนนี้มากๆทำให้ผู้คนเตรียมพร้อมรับมือกับสถานการ์นี้และเทคโนโลยีนี้ก็พัฒนาไปเรื่อยๆจนกว่าจะรับมือได้จริงๆ

# data[].attributes.headline
นางสาวจรัสรวี ภู่พันธ์ ม.6/2 เลขที่ 8

# data[].attributes.subject
นางสาวจรัสรวี ภู่พันธ์ ม.6/2 เลขที่ 8

# data[].attributes.body
แสดงความคิดเห็น    รุ้สึกว่าข่าวนี้ดีมากๆ เครื่องตรวจสามารถตรวจเชื้อโรคโควิด-19และจะได้ผลลัพธ์ไม่เกิน 45 นาที  และเราก็ควรดูแสุขภาพตัวเอง ไม่ออกไปที่แออัด มีผู้คนอยู่มาก เช่น ห้างสรรพสินค้า ตลาด เป็นต้น เราทุกคนพร้อมจะรับมือและแก้ปัญหาไปพร้อมๆกัน...

# data[].attributes.body
ที่มา:https://www.thairath.co.th/lifestyle/life/1872579

# data[].attributes.headline
เทคโนโลยีต้านภัยโรคติดต่อ ธุรกิจนิว นอร์มอล…หลังโควิด-19

# data[].attributes.subject
เทคโนโลยีต้านภัยโรคติดต่อ ธุรกิจนิว นอร์มอล…หลังโควิด-19

# data[].attributes.body
ในขณะที่ธุรกิจและประเทศต่างๆกำลังรับมือกับภาวะ new normal หรือความปกติในรูปแบบใหม่ การพัฒนาทางเทคโนโลยีจะมีความสำคัญมากขึ้นต่อการทำงานและชีวิตประจำวัน

กลางสัปดาห์ที่ผ่านมา ดีเคเอสเอช (DKSH) ประเทศไทย จัดงานสัมมนาหัวข้อ Preparing for the New Normal : Covid-19 Solutions for the Future เพื่อนำเสนอนวัตกรรมและผลิตภัณฑ์ที่ทันสมัยสูงสุดในการเตรียมความพร้อมให้แก่ภาคธุรกิจไทยในการกลับมาเปิดดำเนินการอีกครั้งภายใต้มาตรฐานด้านความปลอดภัยใหม่ๆ ต้านภัยจากโรคระบาดในอนาคต

โดยมี การนำเสนอเทคโนโลยีล่าสุดในการต่อสู้กับไวรัสโควิด-19 และมุมมองสำหรับภาคธุรกิจในการใช้ประโยชน์จากเทคโนโลยีต้านภัย โรคติดต่อ

เริ่มต้นที่ เครื่องอ่านค่า Polymerase Chain Reaction (PCR) เรียลไทม์ แบบพกพาพร้อมแบตเตอรี่ รุ่น “Liberty16” จากแบรนด์ Ubiquitome ซึ่งเป็นผู้นำด้านเครื่องมือวิเคราะห์พันธุกรรมแบบพกพาระดับโลก ผลิตภัณฑ์ของแบรนด์นี้ให้ประสิทธิภาพด้านความแม่นยำในการอ่านค่า Real-Time PCR ที่เป็นเลิศ

Adrien Kehlstadt ผู้อำนวยการอาวุโส หน่วยธุรกิจเทคโนโลยี บริษัท ดีเคเอสเอช (ประเทศไทย) จำกัด บอกว่า นวัตกรรมนี้ถือว่าเป็นนิว นอร์มอล ของเทคโนโลยีที่สามารถตรวจสอบหาเชื้อไวรัสโควิด-19 ได้ภายในเวลาไม่เกิน 45 นาที ได้มากถึง 16 ตัวอย่างในเวลาเดียวกัน และส่งต่อข้อมูลไปยังแอปพลิเคชันบนระบบ iOS

“เครื่องตรวจหาเชื้อโควิดแบบ PCR เรียลไทม์ เหมือนเป็นเครื่องถ่ายเอกสารดีเอ็นเอแบบย่อส่วนที่สามารถเพิ่มจำนวนดีเอ็นเอที่สนใจอย่างเฉพาะเจาะจงได้ ไม่ว่าจะเป็นจากมนุษย์ สัตว์ หรือเชื้อโรคจากสภาพแวดล้อมโดยรอบ”

คุณเอเดรียน บอกว่า นอกจากเครื่อง PCR แล้ว ยังมีอุปกรณ์ตรวจแอนติบอดีเชื้อโควิด-19 แบบเร่งด่วนที่ง่ายต่อการใช้งานและให้ผลลัพธ์ภายในเวลาเพียง 15 นาที และสเปรย์ฉีดฆ่าเชื้อบนพื้นผิวที่มีความคงทนยาวนานถึงหนึ่งปีโดยไม่ต้องสเปรย์ซ้ำ

“นวัตกรรมอเนกประสงค์เหล่านี้เปิดโอกาสให้หลากหลายอุตสาหกรรมสามารถก้าวข้ามอุปสรรคจากการแพร่ระบาดของโรคติดต่อหรือความเสี่ยงด้านสุขภาพต่างๆ และรับรองความเป็นอยู่ที่ดีให้แก่ลูกค้า พนักงาน และผู้ที่เกี่ยวข้อง” ผอ.อาวุโส ดีเคเอสเอช บอก

คุณเอเดรียน บอกว่า ดีเคเอสเอชมีหน้าที่ในการเชื่อมต่อลูกค้าในประเทศไทยกับนวัตกรรมล่าสุดจากทั่วโลก ด้วยความรู้ความเชี่ยวชาญในอุตสาหกรรมวิทยาศาสตร์ของเราที่จะเสาะหาและจัดสรรนวัตกรรมที่ดีที่สุดให้แก่ตลาดไทย เพื่อช่วยตอบโต้การแพร่ระบาดของไวรัสโควิด-19 โดยใช้ประโยชน์จากเครือข่ายนานาชาติ

“การลงทุนในด้านเทคโนโลยีต้านโรคติดต่อเป็นหนึ่งในวิธีที่จะสามารถช่วยเตรียมความพร้อมให้แก่ลูกค้าในการเผชิญกับภัยโรคระบาดในอนาคต และปรับตัวต่อแนวโน้มทางธุรกิจที่จะเกิดขึ้นหลังการระบาดของโควิด-19 ได้”

ในระหว่างการสัมมนา ผู้เชี่ยวชาญด้านเทคโนโลยีจากดีเคเอสเอชยังได้แบ่งปันข้อมูลเชิงอุตสาหกรรม แนวโน้มการตลาด และกรณีศึกษาจากทั่วโลก เกี่ยวกับการเติบโตของเทคโนโลยีต้านภัยโรคติดต่อ และนัยสำคัญต่อภาคธุรกิจไทย การแพร่ระบาดระดับโลกของโรคต่างๆมีแนวโน้มที่จะเกิดบ่อยครั้งยิ่งขึ้น เนื่องจากภาวะโลกาภิวัตน์ การขยายตัวของความเป็นเมือง และการเปลี่ยนแปลงภูมิอากาศโลก ความต้องการนวัตกรรมต้านโรคติดต่อมีแนวโน้มสูงขึ้น ไม่เพียงในภาคส่วนการแพทย์หรือเวชภัณฑ์ แต่รวมไปถึงการโรงแรม การค้า อาหารและเครื่องดื่ม และชีววิทยาศาสตร์

“แนวโน้มตลาดชี้ให้เห็นถึงการลงทุนด้านการเก็บวิเคราะห์ข้อมูลเชิงไบโอเมทริกซ์ (biometrics) ที่จะสูงขึ้น เนื่องจากธุรกิจต่างๆต้องการลดความเสี่ยงเชิงสุขภาพ และยกระดับทางการรักษาความปลอดภัยขององค์กร พร้อมกันนี้ การสร้างห้องปฏิบัติการทดสอบภายในองค์กรจะกลายเป็นสิ่งที่พบเห็นได้มากขึ้น เพราะธุรกิจต่างๆจะต้องการร่นระยะเวลาและเพิ่มประสิทธิภาพ รวมถึงความสะดวกในการตรวจสอบเชื้อโดยไม่ต้องพึ่งพาบุคลากรทางการแพทย์อีกต่อไป ซึ่งตรงกับเทรนด์การพัฒนาอุปกรณ์และเครื่องมือด้านโควิด-19 ในปัจจุบัน ที่มี การคิดค้นและผลิตนวัตกรรมแบบพกพา และเชื่อมต่อผ่านระบบคลาวด์มากขึ้น” คุณเอเดรียนทิ้งท้าย

ขณะที่สุจิน นุ่มเรือง Assistant General Manager สายธุรกิจเครื่องมือวิทยาศาสตร์ หน่วยธุรกิจเทคโนโลยี บอกว่า สิ่งที่ลูกค้าจะได้รับประโยชน์จากเรา คือ บริการอย่างครบวงจรและความเชี่ยวชาญทางเทคนิค ผ่านศูนย์ให้บริการด้านโควิด-19 ใหม่ล่าสุด รวมถึงบริการด้านวิทยาศาสตร์การวิเคราะห์จากศูนย์แห่งความเป็นเลิศ ดีเคเอสเอช ซึ่งตั้งอยู่ที่มหาวิทยาลัยมหิดล วิทยาเขตพญาไท ที่จะเป็นศูนย์รวมเครื่องมือและอุปกรณ์เพื่อการทดสอบทางวิทยาศาสตร์ที่ครบครันที่สุดสำหรับลูกค้าที่ต้องการพัฒนาผลลัพธ์และเพิ่มประสิทธิผล

เทคโนโลยีต้านโรคติดต่อจะเป็นเทรนด์ใหม่ของเทคโนโลยีที่มาพร้อมกับนิว นอร์มอล หลังโควิด-19 ซึ่งต้องติดตามอย่างใกล้ชิดชนิดตาไม่กะพริบทีเดียว.